Lav et referat af nedenstående tekst:

Tekst:
Patienten var blevet overflyttet fra Aalborg Universitetshospital til Regionshospital Nordjylland, Hjørring efter et længere forløb på intensiv. Patienten var testet negativ to gange med flere dages mellemrum. Vurderingen ved overflytningen var, at patienten ikke længere var smittefarlig, og derfor var der ikke behov for at isolere patienten. Efter ankomsten til Hjørring forværredes patientens tilstand med mistanke om en lungeinfektion, og patienten blev derfor podet. Denne test viste sig at være positiv. Personale hjemsendt Af hensyn til det øvrige personales sikkerhed, hjemsendes det personale i Hjørring og Aalborg, der har haft kontakt med patienten. - Det gør vi, fordi vi ikke tager nogen chancer, siger sygehusdirektør for Regionshospital Vendyssel, Henrik Larsen, til TV2 Nord. Det kan ikke afvises, at positivtesten skyldes dødt virus fra tidligere coronainfektion, men ud fra et forsigtighedsprincip er personalet hjemsendt indtil, der foreligger en negativ test. Personalet skal podes fire dage efter kontakt. Tidligere mandag kunne TV2 Nord fortæller, at tolv ansatte var sendt hjem fra hospitalet i Hjørring, efter de havde været udsat for smitte. Men tallet er altså højere endnu, og involverer både ansatte fra Hjørring og fra Aalborg. Påvirker planlagte operationer 20 af de hjemsendte sygehusansatte arbejder på sygehuset i Hjørring. Og ifølge Henrik Larsen kan det ikke kan undgåes, at det får konsekvenser. - Det er klart, at når der er tale om så mange ansatte, så vil det få indflydelse på nogle af de andre planlagte behandlinger her i Hjørring, som vi bliver nødt til at aflyse og udskyde. Dansk Sygeplejeråd ind i sagen Dansk Sygeplejeråd fik besked om situationen mandag morgen, og vil følge op på, om sygehusledelsen har håndteret forløbet korrekt. - Vi fik en henvendelse i morges, og vi har bedt ledelsen på sygehuset om at få at vide, hvad der er op og ned i den her sag. Vi skal varetage vores medlemmers interesser, og derfor skal vi selvfølgelig have fundet ud af, om der er sket et svigt, fortæller Jytte Wester, der er nordjysk kredsformand i Dansk Sygeplejeråd, til TV2 Nord.

Referat:
Mandag er 28 sygeplejersker, læger og portører blevet hjemsendt fra Regionshospital Hjørring og Aalborg Universitetshospital efter at de har været i kontakt med en COVID-19 patient.